ESPECIAL. L’incendi de Ribera d’Ebre

L’incendi de Ribera d’Ebre, iniciat dimecres, ha cremat unes 5.000 hectàrees, i podria arribar-ne a cremar, en el pitjor dels casos, fins a 20.000. Avui, divendres, ni està encara estabilitzat, ni es creu que ho podrà estar durant tot el dia d’avui. Però estan mig controlats els punts pels quals el foc avançava més ràpid.

La zona afectada comprèn els pobles de la Torre de l'Espanyol, Vinebre, Flix, la Palma d'Ebre, Maials i Bovera. Hi ha uns 400 efectius lluitant. Però es tracta d’una zona muntanyosa i de difícil accés.

El foc va començar per un emmagatzemament de fems de gallines, que, estranyament, es va encendre espontàniament per l’acció de les altes temperatures.

(Informació procedent d’eldiario.es Catalunya)